CELEX: 62017TN0664
Language: ro
Date: 2017-09-27 00:00:00
Title: Cauza T-664/17: Acțiune introdusă la 27 septembrie 2017 – eSlovensko/Comisia

11.12.2017   
            
            
               RO
            
            
               Jurnalul Oficial al Uniunii Europene
            
            
               C 424/45
            
         Acțiune introdusă la 27 septembrie 2017 – eSlovensko/Comisia
   (Cauza T-664/17)
   (2017/C 424/66)
   Limba de procedură: engleza
   
      Părțile
   
   
      Reclamantă: eSlovensko (Lučenec, Slovacia) (reprezentant: F. Branislav, avocat)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei ARES(2017)3107844 a Comisiei Europene din 21 iunie 2017 de excludere a reclamantei de la participarea la toate procedurile de atribuire a contractelor de achiziții publice și de acordare a subvențiilor reglementate de Regulamentul nr. 966/2012 și de la acordarea fondurilor reglementată de Regulamentul 2015/323;
            
         
               —
            
            
               obligarea pârâtei la efectuarea unui nou audit pentru a-și revedea concluziile referitoare la costurile eligibile;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe un abuz de putere, în special pe o apreciere juridică eronată a faptelor și a constatărilor.
               
                           —
                        
                        
                           Reclamanta susține că nu există un temei rezonabil pentru decizia Comisiei.
                        
                     
         
               2.
            
            
               Al doilea motiv, întemeiat pe motivarea neadecvată a deciziei atacate.
               
                           —
                        
                        
                           În mod evident Comisia nu a examinat în mod corespunzător și imparțial toate circumstanțele speței.